CELEX: 62008CN0441
Language: hu
Date: 2008-07-08 00:00:00
Title: C-441/08. sz. ügy: Naczelny Sąd Administracyjny (Lengyelország) által 2008. július 7-én benyújtott előzetes döntéshozatal iránti kérelem – Elektrownia Pątnów II sp. z. o. o. kontra Dyrektor Izby Skarbowej w Poznaniu

20.12.2008   
            
            
               HU
            
            
               Az Európai Unió Hivatalos Lapja
            
            
               C 327/15
            
         Naczelny Sąd Administracyjny (Lengyelország) által 2008. július 7-én benyújtott előzetes döntéshozatal iránti kérelem – Elektrownia Pątnów II sp. z. o. o. kontra Dyrektor Izby Skarbowej w Poznaniu
   (C-441/08. sz. ügy)
   (2008/C 327/25)
   Az eljárás nyelve: lengyel
   A kérdést előterjesztő bíróság
   Naczelny Sąd Administracyjny
   Az alapeljárás felei
   
      Felperes: Elektrownia Pątnów II sp. z. o. o.
   
      Alperes: Dyrektor Izby Skarbowej w Poznaniu
   Az előzetes döntéshozatalra előterjesztett kérdések
   Figyelembe kell-e venniük az adóhatóságoknak a közösségi jog (különösen a 69/335/EGK irányelv (1) előírásai) fényében a tőkefelhalmozást terhelő tőkeilleték megállapítása során azokat az ügyleteket, amelyek ugyanazt a tőketételt érintik, és amelyeket Lengyelország Európai Unióhoz történő csatlakozása előtt tőkeilletékkel terheltek?
   A különösen a 69/335/EGK irányelv 5. cikke (3) bekezdésének második franciabekezdésében előírt eljárás alkalmazandó-e akkor, ha a tőketársaság által nyújtott hitel tőkésítése az irányelv 4. cikke (2) bekezdésének c) pontjában említett módon a csatlakozás után történik, és a hitelt már előzetesen, a csatlakozásig érvényes nemzeti jog alapján a polgári jogi ügyletek utáni adózásról szóló lengyel törvényben lefektetett elvek szerint adóval terhelték?
   
      (1)   HL 1969. L 249., 25. o.; magyar nyelvű különkiadás 9. fejezet, 1. kötet, 11. o.